PREMIERE PARTIE 25 



quel les Egypciens nomment baydach, qui 

 ressemble à l'espervier, et est moindre que 

 l'espervier, et a les yeulx celestez comme 

 bleuz. Austour d'Arménie et de Perse est 

 le meilleur ; et après, celuy de Grèce, et 

 dernièrement celui d'Afrique. Celui d'Ar- 

 ménie a les yeulx vers, et le meileur 

 d'iceulx est celui qui a les yeulx et le doz 

 noir. Celui de Perse est gros, bien em- 

 plumé, les yeulxclers,concaveset enfoncés, 

 surcilz pandans. Celui de Grèce a grant 

 teste, col gros, moult de plume. Celui 

 d'Afrique a les yeulx et le dos noir quant 

 il est jeune; et, quant il mue, les yeulx luy 

 deviennent rouges. Ou temps que les 

 oyseaux sont en amour, quant ilz s'apa- 

 rient pour faire génération, toutes espèces 

 d'oyseaux de proye s'assemblent avec 

 l'austour, comme faulcon, sacre et autres 

 vivans de rapine. A ceste cause, les condi- 

 tions des austours sont diverses en bonté, 

 audace, force, selon leur diverse généra- 

 tion. La bonne forme d'austourest telle : 



